Projekts

2024.gada \_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_

(prot. Nr.\_\_\_ , \_\_\_\_.§)

Par grozījumiem Daugavpils pilsētas domes 2015.gada 16.aprīļa lēmumā Nr.159 “Par zemes gabala daļas Daugavpilī, Rīgas ielā 39, bezatlīdzības lietošanu”

Pamatojoties uz Pašvaldību likuma10.panta pirmās daļas 21.punktu,

ņemot vērā 2015.gada 20.aprīlī starp Daugavpils pilsētas domi un Daugavpils Svētā Pētera ķēdēs Romas katoļu draudzi noslēgto Līgumu par zemes gabala daļas Daugavpilī, Rīgas ielā 39, bezatlīdzības lietošanu (turpmāk – Līgums),

izskatot Daugavpils Svētā Pētera ķēdēs Romas katoļu draudzes (turpmāk – Draudze) 2024.gada 26.februāra vēstuli “Par zemes gabala bezatlīdzības lietošanu” (reģistrēts Daugavpils pašvaldības centrālajā pārvaldē (turpmāk – Centrālā pārvalde) 26.02.2024. ar Nr.1.2.-7/700),

ņemot vērā Daugavpils valstspilsētas pašvaldības domes (turpmāk – Dome) Īpašuma un mājokļu komitejas \_\_.\_\_\_\_.2024. atzinumu, Domes Finanšu komitejas \_\_.\_\_\_\_\_\_.2024. atzinumu, ievērojot sabiedrības intereses un lietderības apsvērumus, **Dome nolemj**:

1. Grozīt 2015.gada 16.aprīļa Daugavpils pilsētas domes lēmumu Nr.159 “Par zemes gabala daļas Daugavpilī, Rīgas ielā 39, bezatlīdzības lietošanu” un aizstāt skaitļus un vārdus “2781 m2 - Baznīcas skvērs” ar skaitļiem un vārdiem “5800 m2 kopplatībā, no tiem 2781 m2 - Baznīcas skvērs un 3019 m2 - Skulptūru skvērs”.
2. Centrālās pārvaldes Īpašuma pārvaldīšana departamentam sagatavot Vienošanās projektu par grozījumiem Līgumā un noteikt šādus nosacījumus:
	1. pagarināt līguma darbības termiņu uz 10 (desmit gadiem);
	2. Daugavpils valstspilsētas pašvaldības (turpmāk – Pašvaldība) iestādei “Komunālās saimniecības pārvalde” nodrošināt zemes vienības ar kadastra apzīmējumu 0500 001 2401, Rīgas ielā 39, Daugavpilī, daļas 2781 m2 - Baznīcas skvērs un daļas 3019 m2 - Skulptūru skvērs” (turpmāk kopā – Zemesgabali) saskaņā ar Pielikumu, uzturēšanu, apsaimniekošanu un pārvaldi;
	3. Pašvaldībai iznomāt Zemesgabalus tikai ar Draudzes rakstisku piekrišanu.
3. Pašvaldības izpilddirektorei uzdot Pašvaldības iestādei “Komunālās saimniecības pārvalde” nodrošināt Zemesgabalu uzturēšanu, apsaimniekošanu un pārvaldi.

Pielikumā: Zemes vienības ar kadastra apzīmējumu 0500 001 2401, Rīgas ielā 39, Daugavpilī,

 daļu (2781 m2 - Baznīcas skvērs un 3019 m2 - Skulptūru skvērs”) izvietojuma shēma

Daugavpils valstspilsētas pašvaldības domes

priekšsēdētājs A.Elksniņš

Iesniedz/Saskaņots:

Daugavpils valstspilsētas pašvaldības domes

priekšsēdētāja vietnieks V.Kononovs

Saskaņots:

Īpašuma un mājokļu komitejas priekšsēdētājs M.Lavrenovs

Komunālās saimniecības pārvaldes vadītājs V.Golubevs

Centralizētās grāmatvedības nodaļas vadītāja E.Ugarinko

Īpašuma pārvaldīšanas departamenta vadītāja I.Funte

Īpašuma pārvaldīšanas departamenta

Nekustamā īpašuma nodaļas vadītājs A.Nikolajevs

Juridiskā departamenta Iekšējās inspekcijas

nodaļas jurists R.Siliņš

Īpašuma pārvaldīšanas departamenta juriste E.Kavševiča-Semjonova

Sagatavoja:

Īpašuma pārvaldīšanas departamenta

Nekustamā īpašuma nodaļas

Speciāliste neapbūvētas zemes nomas jautājumos A.Eisāne

Ziņotājs komitejās: Īpašuma pārvaldīšanas departamenta vadītāja I.Funte.

Nosūtīt: Īpašuma pārvaldīšanas departamentam, Centralizētai grāmatvedībai, Komunālās saimniecības pārvaldei

 Lēmums publicējams Pašvaldības mājas lapā internetā